
ภาษีป้าย
ป้าย หมายความว่า ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้หรือโฆษณาการค้าหรือกิจการอื่นเพื่อหารายได้ ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะสลัก จารึกหรือทำให้ปรากฏด้วยวิธีอื่น
[image: image20.png]Vemmmanasatzen
B ey e e
dor VigiwiidumTdunmuanmumnsiet i BUsi we. beve

S TR R S e P
Faelifaimunigininidonnesusshosduvuuanionisifadsns
Uszdl ma bede mungmng

iy Avtesuaszean SausemalidinihfidenSlituuianemafiedons
Uszd0 wledoe il Ao

mithe  Tidwesthe dasounseaiodliuuaudnng WWduwuuanssnomsniithe
(nV.0) uaziizin S SusiTuil @ 4nTIA8 eoe Geiuil me funmn beos

il itoglutreitvziondentithe Usednd seoe WiaasedrsermBauivuadindn
nonds meaduatYeIn Sunsnvenn Sawiaunsatsrsy Livniu lufuazoasims

i e i e o e b
ails dwduditliszniE audne sxderiilmazthsviuivieriu dil fe

mithe flabiduwwusansensnithe. meluimun doduia eo % Taaiuin®
dlasdlshifuuvuuanemensmithe. forsendmsuiuiug ¢ooo - €o,000 ym Flabiudim
Sulawthe metu eo Fuluuszuiiley Fousndmiviiud 6,000 - ac,000 VM
Faussmmnienswlneihi

N
vszm i 9 S w. otoa

oy~

(ndin guves)
TRWNMAILGT T
VwnWAAIATE




 ผู้มีหน้าที่เสียภาษีป้าย คือ เจ้าของป้าย แต่ในกรณีที่ปรากฏแก่พนักงานเจ้าหน้าที่ว่าไม่มีผู้ยื่นแบบแสดงรายการภาษีป้าย (ภ.ป.1) สำหรับป้ายใด เมื่อพนักงานเจ้าหน้าที่ไม่อาจหาตัวเจ้าของป้ายนั้นได้ ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้าย ถ้าไม่อาจหาตัวผู้ครอบครองป้ายนั้นได้ให้ถือว่าเจ้าของหรือผู้ครอบครองอาคาร หรือสถานที่ หรือที่ดินที่ป้ายนั้นติดตั้งหรือแสดงอยู่เป็นผู้มีหน้าที่เสียภาษีป้ายตามสำดับ และให้พนักงานเจ้าหน้าที่แจ้งการประเมินภาษีเป็นหนังสือไปยังบุคคลดังกล่าว

 ให้เจ้าของป้ายมีหน้าที่เสียภาษีป้ายโดยเสียเป็นรายปียกเว้นป้ายที่เริ่มติดตั้งหรือแสดงในปีแรกให้เสียภาษีป้ายตั้งแต่วันเริ่มติดตั้งหรือแสดงจนถึงวันสิ้นปี และให้คิดภาษีป้ายเป็นรายงวด งวดละ 3 เดือนของปี โดยเริ่มเสียภาษีป้ายตั้งแต่งวดที่ติดตั้งป้ายจนถึงงวดสุดท้ายของปี
งวดที่ 1 มกราคม 
– มีนาคม = 100%

งวดที่ 2 เมษายน
– มิถุนายน = 75 %

งวดที่ 3 กรกฎาคม – กันยายน = 50%

งวดที่ 4 ตุลาคม – ธันวาคม = 25 %

 ให้เจ้าของป้ายซึ่งจะต้องเสียภาษีป้าย  ยื่นแบบแสดงรายการภาษีป้ายตามแบบและวิธีการที่กระทรวงมหาดไทยกำหนด พร้อมทั้งชำระภาษีป้าย ตั้งแต่เดือนมกราคม ถึงเดือนมีนาคม ของทุกปี
     ในกรณีที่เจ้าของป้ายอยู่นอกประเทศไทย ให้ตัวแทนหรือผู้แทน   ในประเทศไทยมีหน้าที่ยื่นแบบแสดงรายการภาษีป้ายแทนเจ้าของป้าย

 เจ้าของป้ายผู้ใด
          (1) ติดตั้งหรือแสดงป้ายอันต้องเสียภาษีภายหลังเดือนมีนาคม
          (2) ติดตั้งหรือแสดงป้ายใหม่แทนป้ายเดิมและมีพื้นที่ ข้อความ ภาพ และเครื่องหมายอย่างเดียวกับป้ายเดิมที่ได้เสียภาษีป้ายแล้ว
          (3) เปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายบางส่วนในป้ายที่ได้เสียภาษีป้ายแล้ว อันเป็นเหตุให้ต้องเสียภาษีป้ายเพิ่มขึ้น
          ให้เจ้าของป้ายตาม (1) (2) หรือ (3) ยื่นแบบแสดงรายการภาษีป้ายต่อพนักงานเจ้าหน้าที่ภายใน 15 วัน นับแต่วันที่ติดตั้งหรือแสดงป้าย หรือนับแต่วันเปลี่ยนแปลง แก้ไขข้อความ ภาพ หรือเครื่องหมายในป้ายเดิม แล้วแต่กรณี

 ให้เจ้าของป้ายหรือผู้ซึ่งเจ้าของป้ายมอบหมายยื่นแบบแสดงรายการภาษีป้ายต่อพนักงานเจ้าหน้าที่ ณ สถานที่ดังต่อไปนี้
          (1) สำนักงานหรือที่ว่าการของราชการส่วนท้องถิ่นที่ป้ายนั้นติดตั้งหรือแสดงอยู่ในเขตราชการส่วนท้องถิ่นนั้น
          (2) สำนักงานหรือที่ว่าการของราชการส่วนท้องถิ่นซึ่งการ       จดทะเบียนยานพาหนะได้กระทำในเขตราชการส่วนท้องถิ่นนั้น
          (3) สถานที่อื่นที่ผู้บริหารท้องถิ่นกำหนด โดยประกาศหรือโฆษณาให้ทราบเป็นเวลาไม่น้อยกว่าสามสิบวันนับแต่วันประกาศหรือโฆษณา

 ให้ผู้มีหน้าที่เสียภาษีป้ายชำระภาษีป้ายต่อพนักงานเจ้าหน้าที่                    ณ สถานที่ที่ได้ยื่นแบบแสดงรายการภาษีป้ายไว้ หรือ ณ สถานที่อื่นใดที่พนักงานเจ้าหน้าที่กำหนด  ทั้งนี้ ภายใน 15 วัน นับแต่วันที่ได้รับแจ้งการประเมิน และให้ถือว่าวันที่ชำระภาษีต่อพนักงานเจ้าหน้าที่เป็นวันชำระภาษีป้าย
          การชำระภาษีป้ายจะกระทำโดยวิธีการส่งธนาณัติหรือตั๋วแลกเงินของธนาคารที่สั่งจ่ายเงินให้แก่ราชการส่วนท้องถิ่นที่เกี่ยวข้อง ไปยังสถานที่ตามวรรคหนึ่ง โดยส่งทางไปรษณีย์ลงทะเบียนหรือส่งโดยวิธีอื่นตามที่รัฐมนตรีประกาศกำหนดแทนการชำระต่อพนักงานเจ้าหน้าที่ก็ได้ และให้ถือว่าวันที่ได้ทำการส่งดังกล่าวเป็นวันชำระภาษีป้าย

 ให้ผู้มีหน้าที่เสียภาษีป้ายแสดงหลักฐานการเสียภาษีป้ายไว้ ณ                   ที่เปิดเผยในสถานที่ประกอบการค้าหรือประกอบกิจการ

 ให้ผู้มีหน้าที่เสียภาษีป้ายเสียเงินเพิ่มนอกจากเงินที่ต้องเสียภาษีป้ายในกรณีและอัตรา ดังต่อไปนี้
          (1) ไม่ยื่นแบบแสดงรายการภาษีป้ายภายในเวลาที่กำหนด ให้เสียเงินเพิ่มร้อยละ 10 ของจำนวนเงินที่ต้องเสียภาษีป้าย เว้นแต่กรณีที่เจ้าของป้ายได้ยื่นแบบแสดงรายการภาษีป้ายก่อนที่พนักงานเจ้าหน้าที่จะได้แจ้งให้ทราบถึงการละเว้นนั้นให้เสียเงินเพิ่มร้อยละ 5ของจำนวนเงินที่ต้องเสียภาษีป้าย
          (2) ยื่นแบบแสดงรายการภาษีป้ายโดยไม่ถูกต้อง ทำให้จำนวนเงินที่จะต้องเสียภาษีป้ายลดน้อยลง ให้เสียเงินเพิ่มร้อยละ 10 ของภาษีป้ายที่ประเมินเพิ่มเติม เว้นแต่กรณีที่เจ้าของป้ายได้มาขอแก้ไขแบบแสดงรายการภาษีป้ายให้ถูกต้องก่อนที่พนักงานเจ้าหน้าที่แจ้งการประเมิน
          (3) ไม่ชำระภาษีป้ายภายในเวลาที่กำหนด   ให้เสียเงินเพิ่ม                 ร้อยละ 2 ต่อเดือนของจำนวนเงินที่ต้องเสียภาษีป้าย เศษของเดือนให้นับเป็นหนึ่งเดือน ทั้งนี้ ไม่ให้นำเงินเพิ่มตาม (1) และ (2) มาคำนวณเป็นเงินเพิ่ม

 เมื่อปรากฏว่าเจ้าของป้ายมิได้ยื่นแบบแสดงรายการภาษีป้าย หรือยื่นแบบแสดงรายการภาษีป้ายโดยไม่ถูกต้อง ให้พนักงานเจ้าหน้าที่มีอำนาจแจ้งการประเมินย้อนหลังได้ไม่เกิน 5 ปี นับแต่วันที่พนักงานเจ้าหน้าที่แจ้งการประเมิน

 ผู้มีหน้าที่เสียภาษีป้ายที่ได้รับแจ้งการประเมินภาษีป้ายแล้วเห็นว่าการประเมินนั้นไม่ถูกต้อง มีสิทธิอุทธรณ์การประเมินต่อผู้บริหารท้องถิ่นหรือผู้ซึ่งผู้บริหารท้องถิ่นมอบหมายได้ภายใน 30 วัน นับแต่วันที่ได้รับแจ้งการประเมิน
บทลงโทษ

 ผู้ใดโดยรู้อยู่แล้วหรือโดยจงใจแจ้งข้อความอันเป็นเท็จให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำพยานหลักฐานเท็จมาแสดง       เพื่อหลีกเลี่ยงหรือพยายามหลีกเลี่ยงการเสียภาษีป้าย ต้องระวางโทษจำคุกไม่เกิน 1 ปี  หรือปรับตั้งแต่ 5,000 – 50,000 บาท หรือทั้งจำ           ทั้งปรับ

 ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับ ตั้งแต่ 5,000 – 50,000 บาท
บัญชีอัตราภาษีป้าย มี 3 ประเภท ดังนี้
ป้ายประเภท 1
  (ก) ป้ายที่มีอักษรไทยล้วน ข้อความที่เคลื่อนที่ได้/เปลี่ยนได้            เช่น ป้ายไฟวิ่ง ให้คิดอัตรา  10  บาท ต่อ 500 ตร.ซม.
  (ข) ป้ายที่มีอักษรไทยล้วน  ข้อความไม่เคลื่อนที่/เปลี่ยนไม่ได้          ให้คิดอัตรา  5  บาท ต่อ 500 ตร.ซม.
ป้ายประเภท 2
  (ก)  ป้ายที่มีอักษรไทยปนภาษาต่างประเทศ/รูปภาพ/เครื่องหมาย ข้อความที่เคลื่อนที่ได้/เปลี่ยนได้ เช่น ป้ายไฟวิ่ง ให้คิดอัตรา  52  บาท ต่อ 500 ตร.ซม.
   (ข)  ป้ายที่มีอักษรไทยปนภาษาต่างประเทศ/รูปภาพ/เครื่องหมาย ข้อความไม่เคลื่อนที่/เปลี่ยนไม่ได้ ให้คิดอัตรา 26  บาท ต่อ 500 ตร.ซม.
ป้ายประเภท 3
  (ก) ป้ายที่ไม่มีอักษรไทย/หรือป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ ข้อความที่เคลื่อนที่ได้/เปลี่ยนได้ เช่น ป้ายไฟวิ่ง  ให้คิดอัตรา  52  บาท ต่อ 500 ตร.ซม.
  (ข) ป้ายที่ไม่มีอักษรไทย/หรือป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ ข้อความไม่เคลื่อนที่/เปลี่ยนไม่ได้ ให้คิดอัตรา  50  บาท ต่อ 500 ตร.ซม.
    ©  ภาษีป้ายคิดเป็นรายปี  อัตราภาษีป้ายขั้นต่ำ  200  บาท  ©

หลักฐานที่ใช้ในการเสียภาษีป้าย
กรณีติดตั้งใหม่

	

	

	

	

	

	

	

	

	

	


๏ ใบอนุญาตติดตั้งป้าย, ใบเสร็จรับเงินค่าทำป้าย
๏ รูปถ่ายป้าย, วัดขนาดความกว้าง x ยาว
๏ สำเนาทะเบียนบ้าน
๏ บัตรประจำตัวประชาชน/บัตรข้าราชการ/บัตรพนักงานรัฐวิสาหกิจ
กรณีเจ้าของป้ายเป็นนิติบุคคลให้แนบหนังสือรับรองสำนักงานทะเบียนหุ้นส่วนบริษัท, ทะเบียนพาณิชย์  หรือหลักฐานของสรรพากร  เช่น     ภ.พ. 01, ภ.พ. 09, ภ.พ. 20

๏ หนังสือมอบอำนาจ (กรณีไม่สามารถยื่นแบบได้ด้วยตนเอง พร้อมติดอากรแสตมป์ตามกฎหมาย) 
กรณีภาษีป้าย (รายเก่า) ที่ยื่นชำระทุกปี

ให้เจ้าของป้ายยื่นแบบภาษีป้าย (ภ.ป. 1) พร้อมใบเสร็จรับเงินการเสียภาษีครั้งสุดท้าย

กรณีเจ้าของป้ายเป็นนิติบุคคล ให้แนบหนังสือรับรองสำนักงานทะเบียนหุ้นส่วนบริษัท พร้อมกับการยื่นแบบ ภ.ป. 1

หนังสือมอบอำนาจ (กรณีไม่สามารถยื่นแบบได้ด้วยตนเอง พร้อมติดอากรแสตมป์ตามกฎหมาย) และ ใบเสร็จรับเงินการเสียภาษีครั้งสุดท้าย (ถ้ามี)
การคำนวณพื้นที่ป้าย
  (1) ป้ายที่มีขอบเขต = ส่วนที่กว้างที่สุด X ส่วนยาวที่สุด
  (2) ป้ายที่ไม่มีขอบเขต = ถือตัวอักษร  ภาพ  หรือเครื่องหมายที่อยู่ริมสุดเป็นขอบเขตเพื่อกำหนดส่วนกว้างที่สุดและยาวที่สุด
การคำนวณภาษีป้าย  =  พื้นที่ป้าย X อัตราภาษีป้าย
ตัวอย่างการคำนวณ  นางสมศรี ติดตั้งป้าย ขนาด กว้าง 80 เซนติเมตร ยาว 160 เซนติเมตร   มีข้อความว่า   ร้านแสนดี   ติดตั้ง เดือน มีนาคม
วิธีการคำนวณ ขนาดป้าย กว้าง x ยาว (หน่วยเซนติเมตร)

80 x 160 = 12,800 ตารางเซนติเมตร 
12,800 ÷ 500  =  25.60 หน่วย คิดเป็น 26 หน่วย
อัตราภาษี 5 บาท ต่อ 500 ตร.ซม. 26 x 5 = 130 บาท 
ดังนั้น นางสมศรี ต้องชำระภาษีป้ายในอัตราขั้นต่ำของภาษีป้าย คือ 200 บาท 

เอกสารแนะนำ
ภาษีป้าย

โดย
กองคลัง ฝ่ายพัฒนารายได้

เทศบาลตำบลชะอวด
โทร. 0-7538-1303  
โทรสาร 0-7535-5387

^_^ ขอบคุณที่ชำระภาษีป้ายคะ ^_^








